Period: Old Babylonian
Genre: Literary
Transliteration:
<SURFACE>
...igi udu dil-am₃
...am₃ <unk> lu₂ šar₂-am₃
...niŋ₂ im-hul-hul
{d}...hi igi im-ma-an-sig₁₀
...en-ki-ra e₂-e ba-ši-in-kur₉
gu₃ mu-na-de₂-e
a-a-mu igi gud dil-am₃ igi udu dil-am₃
a-ra₂ min-kam-ma-aš u₃-ub-dug₄
a-na ib₂-be₂-en-na-bi nu-e-zu a-na ba-ni-ib₂-gi₄-gi₄
{d}en-ki-ke₄ dumu-ni {d}asal-lu₂-hi
mu-na-ni-ib₂-gi₄-gi₄
dumu-mu a-na nu-e-zu a-na a-ra-ab-dah-e
{d}asal-lu₂-hi a-na...a-ra-ab...e
<SURFACE>
niŋ₂ ŋa₂-e zu-a-mu u₃ za-e in-ga-zu
ŋa₂-na dumu-mu sig₂ babbar sig₂ gig₂
saŋ-ŋa₂-ni u₃-me-in-keš₂
igi hul lu₂ niŋ₂-hul-dim₂-ma
gud-gin₇ he₂-em-ta-gaz
ka-inim-ma igi hul-a-kam

Cuneiform:
<SURFACE>
...𒅆𒇻𒀸𒀀𒀭
...𒀀𒀭<unk>𒇽𒊹𒀀𒀭
...𒃻𒅎𒅆𒌨𒅆𒌨
𒀭...𒄭𒅆𒅎𒈠𒀭𒋧
...𒂗𒆠𒊏𒂍𒂊𒁀𒅆𒅔𒆭
𒅗𒈬𒈾𒌤𒂊
𒀀𒀀𒈬𒅆𒄞𒀸𒀀𒀭𒅆𒇻𒀸𒀀𒀭
𒀀𒁺𒈫𒄰𒈠𒀸𒅇𒌒𒅗
𒀀𒈾𒌈𒁉𒂗𒈾𒁉𒉡𒂊𒍪𒀀𒈾𒁀𒉌𒌈𒄄𒄄
𒀭𒂗𒆠𒆤𒌉𒉌𒀭𒍂𒇽𒄭
𒈬𒈾𒉌𒌈𒄄𒄄
𒌉𒈬𒀀𒈾𒉡𒂊𒍪𒀀𒈾𒀀𒊏𒀊𒈭𒂊
𒀭𒍂𒇽𒄭𒀀𒈾...𒀀𒊏𒀊...𒂊
<SURFACE>
𒃻𒂷𒂊𒍪𒀀𒈬𒅇𒍝𒂊𒅔𒂵𒍪
𒂷𒈾𒌉𒈬𒋠𒌓𒋠𒈪
𒊕𒂷𒉌𒅇𒈨𒅔𒆟
𒅆𒅆𒌨𒇽𒃻𒅆𒌨𒁶𒈠
𒄞𒁶𒃶𒅎𒋫𒄤
𒅗𒅗𒈠𒅆𒅆𒌨𒀀𒄰